Švejna, Ivan, poslanec NR SR (2014-10-29):
Ďakujem. Vážená pani predsedajúca, vážené kolegyne, kolegovia, dovoľte mi sa vyjadriť druhýkrát k tomuto zákonu. No priznám sa, že trošku mám nabúraný koncept, pretože som chcel skôr v tomto mojom príspevku reagovať na pána ministra financií, takže jasné, že má služobnú cestu, takže ho neobviňujem, ale povedal strašne veľa zaujímavých vecí a bol by som rád, keby sa nejakým spôsobom to, čo budem hovoriť, aj dostalo do jeho uší. Takže otvorím takú dosť tému, ktorá dosť dlho leží na stole, a to je téma neziskoviek. A dosť dlho sa k tomu vyjadroval a vieme, že, že občianska spoločnosť a spôsob financovania neziskového sektora je veľmi vážna téma, a vieme, že doteraz sme robili veľmi presné, pomenoval nejaký chronologicky ten proces, ako vznikal a ako sa vlastne odďaľovalo, tá účinnosť toho zákona, a tiež veľmi dobre vieme, že bolo by dobré, aby sme skutočne s nejakým serióznym nadhľadom, s nadhľadom sa porozprávali o tejto téme, a možno by skutočne stálo teda za reč, ako sadnúť si k tomu, aj, samozrejme, aj s tými neziskovkami, aj s opozíciou, aby to jednoducho platilo aj v budúcnosti a aby bola aj nejaká istota, aby sme tu stále proste nemenili to tzv. status quo. No, v prvom rade takže viacej by som o tých neziskovkách povedal, ale poviem len zopár vecí, v prvom rade treba ten neziskový sektor mať, ja to obrazne poviem, pohľad 360 %, to znamená, že úplne zo všetkých strán, pretože, samozrejme, tie záujmy sú úplne niekde inde, a určite zásadná vec, ono vždycky je tak, že keď niečo meníme, a čo existuje, teda nejaký spôsob financovania, ktorý teraz je, takže keby sme to stavali na zelenej lúke, tak, samozrejme, to je úplne iná vec, ako keď meníme, pretože akonáhle existuje niečo, tak sú už nejaké zabehnuté, zabehnuté spôsoby a, samozrejme, keď to meníme pre niekoho „k horšiemu“, tak bude protestovať, ale ja jednoznačne môžem povedať, že pokiaľ by bola takáto diskusia, a ja som bol jeden z tých zástancov, aby boli teda aj v minulosti tie daňové asignácie, a ja verím, že jednoducho je to dobrý nástroj, aj keď minister hovoril, spochybňoval, že len 40 % ľudí využíva tento nástroj, hovorím o fyzických osobách, ja pokiaľ viem, tak aj v iných krajinách, kde sú tieto daňové asignácie, tiež približne takéto množstvo ľudí používa, proste jednoducho je to tak, niekoho to nezaujíma alebo to nechce, nechce o tom počuť. Takže určite, určite je veľmi veľa vecí, o ktorých by sme mohli hovoriť a aj kolegovia, či už pán Lipšic tu spomínal veľmi zaujímavú, pohľad na vec, že čo sa týka povedzme tých štátnych akcioviek, určite sa mi páčil aj príspevok Moniky Gibalovej. Takže záverom tohto, čo som chcel povedať, je, že určite my sme otvorení na diskusiu, akým spôsobom to zmeniť, takže dúfam, že sa mu to dostane do uší. Čo ma trošku, čo mi vadilo, tak on prirovnal k tej téme neziskovky aj platy, teda taká dobrá téma zase, pretože typické zmrazovanie platov v tejto snemovni je také, že sa tu pomaly všetci predháňame, kto, kto prvý príde s týmto návrhom, a jednoducho ja dokonca tomu hovorím, že to je taká tyrania, status quo, že keď stále to robíme, tak jednoducho v tom musíme pokračovať, naďalej robiť a ja si to jednoducho nemyslím, aj keď to, čo hovorím, môže byť nepopulárne. Takže ja nemám problém ani na túto tému sa rozprávať, môžeme sa baviť o tom, aby to nebolo, že o našich platoch, ale o budúcich platoch a tak ďalej. Ale jednu vec chcem povedať, že čo mi vadí, skutočne vadí, tak pán minister v podstate, on zasial také zvláštne semeno, čo sa týka platov poslancov a ústavných činiteľov, keď jednoducho zaviedol 5 % daň na ústavných činiteľov, na nás. A ja sa priznám, že mňa to uráža. Ja proste nepoznám systém niekde alebo neviem, kde na svete ešte na ústavných činiteľov je špeciálna daň. Takže pokiaľ máme o tomto debatovať, tak ho vyzývam, aby zrušil túto 5 % daň ako proste ako základ debaty. Dobre, ale nie je tu, takže to som len chcel reagovať na, na jeho, na jeho vystúpenie, čo sa týka proste tejto oblasti, že takej veľmi politicky, by som povedal, dôležitej a takej veľmi senzibilnej. No poďme aj k tým veciam a nerád sa opakujem, keď som už niečo povedal, alebo čo bolo povedané, ale nedá mi, nedá mi povedať aj trošku iný pohľad na to, čo sme aj, kolegovia, komentovali, a to je študenti a dôchodcovia. No v prvom rade teda poviem, čo sa týka študentov, tak ja, samozrejme, som bol študentom, tak sa viem vžiť do kože študenta, ktorému povedia, že teraz bude mať vlak zadarmo. Ja si pamätám, ako sme chodili na pivo do Prahy ako študenti, ako sme chodili niekam do iných miest navštevovať kamarátov, kamarátky. Samozrejme, to si viem predstaviť, že, aj v tých novinách to bolo napísané, že však ja ušetrím toľko peňazí a toľko, ale ja si myslím, že takýto druh populizmu je veľmi neadekvátny a bude mať skutočne nechcený zámer, a to znamená, že študenti jednoducho budú využívať toto, a nie slovo využívať, ale v mnohých prípadoch aj zneužívať tieto vlaky zadarmo, a uvidíme, že ako to nakoniec dopadne. No ale ja chcem povedať ešte jednu vec, že síce na jednej strane vlaky pre študentov zadarmo, ale na druhej strane dokonca opatrenia na zlepšenie životnej úrovne, ktoré teda ukazoval pán premiér, a odčiarkol si tiež zvýšenie odvodových úľav pri práci študentov na dohodu. No tak poviem, že ja toto považujem za vrcholné pokrytectvo, pretože keď sa, keď preberala táto vláda moc, tak platil de iure stav, keď študenti de facto platili len minimálne odvody, skoro žiadne odvody. Táto vláda zaviedla veľmi vysoké odvody na študentov – a nielen na študentov, ale na dohody – a teraz veľkoryso, veľkoryso im vracia vlastne to, čo im zobrala a, samozrejme, tam dala nejaký strop 200 eur. Jednoducho to považujem skutočne za velikánske pokrytectvo, keď vy ste to zaviedli, tie odvody na študentov a potom veľkoryso proste dávate tým študentom naspäť niečo, hoci platí stále to, že aj v tomto prípade ten predchádzajúci stav pri preberaní vlády bol taký, že tí študenti de facto neplatili – a nielen študenti – ale na dohody práce. Takže určite by som si toto nedával do nejakého zoznamu, aj keď nehovorím, že, že neni to správne. Proste toto je skutočne pokrytectvo. Dobre, je tu ešte druhá kategória, keď hovoríme o tých vlakoch, a to sú dôchodcovia. Bolo tu veľa povedané, ja, ja poviem jednu vec, že ono ironicky alebo na prvý pohľad ironicky sa bude zdať, že v skutočnosti tá situácia potom bude taká, že český dôchodca, aby sme teda nehovorili o Rakúšanoch a podobne, český dôchodca na Slovensku bude mať zadarmo vlak, ako logicky, keď prestúpi niekde na hraniciach, pôjde do Tatier, tak bude mať zadarmo vlak, pretože to musíme urobiť, lebo nemôže byť opatrenie, ktoré diskriminuje iných dôchodcov Európskej únie. Jednoducho tak to musí byť, hej, ale slovenský dôchodca, keby chcel ísť do Prahy, tak si musí zaplatiť ten lístok. Takže ale to je fakt, hej. No a pokiaľ, pokiaľ si niekto myslí, že poviem to, nehnevajte sa, trošku ironicky, pán minister tu neni, ale preto som chcel povedať, že aj pán podpredseda vlády, lebo on bol, on bol ministrom dopravy, tak hovorím trošku ironicky, že ak si myslíte, že toto je to pravé orechové, že zadarmo vlaky študentom a dôchodcom, ja nehovorím o zľavách, zľavy, samozrejme, že áno, ale zadarmo, lebo žiaden obed nie je zadarmo, to vie každý ekonóm, tak to navrhnite, aby to bolo v celej EÚ. Tak jednoducho nech proste, nech, zoberte si to ako tému, že toto je geniálna myšlienka, že dôchodcovia na Slovensku aj študenti chodia zadarmo vlakmi, tak prečo by nemohli ísť aj do Londýna, prečo len proste Bratislava – Košice alebo Bratislava – Tatry. Dobre, ešte k tým dôchodcom. Ja beriem, beriem, že máte výborný marketing, hej, čo sa týka dôchodcov, zvýšenie vianočného príspevku, hej, zľavy pre dôchodcov, teda ony boli aj teraz, hej, a dokonca aj 70-roční dôchodcovia mohli cestovať zadarmo. A jednoducho toto zdôrazňujete, ale potom mi nedá povedať aj, nalejme si čistého vína, že dôchodcovia nielen im dávate niečo, ale im aj beriete a ja vám poviem rovno čo. Vy ste im zobrali, zmenili valorizáciu dôchodkov. Doteraz platila oveľa štedrejšia valorizácia dôchodkov, ako bude platiť. Ja teraz nekomentujem, či je to dobré, či zlé, ja len hovorím, pri každom tom proste ukazovaní, čo niečo dávam, tak povedať presne, aj čo som zobral, a nechcite, aby som to dokonca aj spočítal, pretože keď som to začal počítať, tak jednoducho to sú strašne veľké peniaze. Ešte raz, ja nehovorím, či je to dobré, či je to zlé. Ale tak informujme tiež dôchodcov, že nebudú mať takú štedrú valorizáciu, ako mali doteraz. Ďalšia vec. Zaviedli ste odvody na prácu, prácu na dohodu pre dôchodcov, a teraz sa spýtam zase tak podpichovačne, tak študenti za tú istú prácu nemusia platiť odvody povedzme, ja neviem, do výšky 200 eur za, ja neviem, zbiera, sezónnu prácu, zbiera ovocie alebo ja neviem, je nejaký vrátnik alebo niečo takého a dôchodca, dôchodca musí. Tak povedzte, povedzte, že aj tým dôchodcom ste jednoducho zobrali možnosť privyrobiť si, pretože ste znížili čistý príjem. To je fakt, to neni ako na komentár, jednoducho je to tak, hej. Takže ja by som možno tak nebol až tak, až tak, by som povedal, tvrdý, ale jednoducho ak má byť seriózna debata, tak skutočne jednoducho rozmýšľajme nielen na jednej strane, že buďme zodpovední, konsolidujeme, však ja sa vždycky proste na to akože, pochválim pána ministra, ale jednoducho tuná dávame vysoké nové zaťaženie, pretože musíme, ale v ten istý deň sa povie, no však už sme skonsolidovali a teraz môžeme rozdávať, hej, a teraz rozdávame tým a tým. Tak sa dohodne, buď sme už skonsolidovali, a potom teda nezaťažujte tých ostatných ľudí, alebo proste buďme seriózni a poďme rovno do toho, proste a robme to tak, že jednoducho aby sme boli zodpovední, a nepoužívať takéto demagogické veci. A k tým, ešte k tým, k tým dôchodcom. Ja napríklad ako oceňujem v tých opatreniach, a to ja už dávno hovorím, že zavedenie minimálneho dôchodku. Však to už dávno urobme. Však jednoducho ten dôchodkový systém je tak nespravodlivý, a teraz nechcem riešiť dôchodkový systém, pretože tam je rôznych kategórií plno a tak ďalej, ale jednoducho ja som zástanca za presne definovaných podmienok. Zavedenie minimálneho dôchodku. Odkladáme to zase na tesne pred voľbami, aby ste to potom zase mohli takto akože?! Urobme to teraz, a pokiaľ tie parametre budú vhodné, ja s tým nemám najmenší problém ešte za to zahlasovať. Takže, milí študenti aj milí dôchodcovia, poriadne si premyslite, že do akej miery kto čo vám dáva zadarmo, a, samozrejme, buďte vnímaví a ja si myslím, že... Ďakujem za možnosť teda vystúpiť pred vami a ďakujem za pozornosť.